Halleck Missouri katonai körzete jó teljesítményt nyújtva 1862 elején kiszorította a Konföderációt Missouriból és benyomult Arkansasba. Szintén kezükbe kaparintották Nyugat-Tennessee-t és Közép-Tennessee felét. Grant ekkor még nem volt tisztában az őt körülvevő politikai kötélhúzással és Halleckről úgy nyilatkozott, mint "korunk egyik legnagyobb formátumú embere".Sherman vezérőrnagy egyenesen az események "rendezői géniuszának" írta le, ki "rengeteget lendített" az Unió elakadt ügyén az elmúlt hónapokban. Eme teljesítmény tulajdonítható Halleck stratégiájának, szervezési képességeinek, erőforrásokkal való gazdálkodásának és alárendeltjei kiváló teljesítményének is; Grantnek, Samuel R. Curtis vezérőrnagynak a Pea Ridge-i ütközetben, John Pope vezérőrnagynak a 10-es szigeti ütközetben. A hadtörténészek nem értenek egyet Halleck ütközetekben játszott személyes szerepének megítélésében. Néhányan kiemelik a katonai körzet munkájának fontosságát, míg mások a későbbi események tükrében inkább beosztottjait dicsérik az eredmények miatt.